ZAPISNIK SESTANKA IZVRŠNEGA ODBORA (IO) SODNIŠKE ORGANIZACIJE (SO) TENIŠKE ZVEZE SLOVENIJE (TZS), 13.11.2015

Sestanek se je odvijal na Vodnikovi cesti 193, Ljubljana, od 19.00 naprej. Vabljena je bila tudi predsednica TRK.

PRISOTNI:

Tomaž Majer

Danilo Peskar

Ana Sodnik

Blaž Anže Pipan

Anja Regent

1. V zvezi z zapisniki sestankov IO je sprejet sklep, da se vse zapisnike pošlje tudi Bojanu Matevžiču, da jih objavi na spletni strani TZS.
2. SPLETNA STRAN: Tomaž Majer je poslal povabilo vsem sodnikom k obnovitvi spletne strani SO. Pomoč pri tem nam je ponudila članica SO, Barbara Dolenc, s čimer se IO SO strinja. Barbara je spletno stran že začela prenavljati.
3. PLAČILO SEKRETARJA SO IN TURŠKEGA SODNIKA NA STOLU NA CHALLENGERJU (HALUK TORUN): Blaž Anže Pipan bo na TZS do konca leta (31.12.2015) izdal račun za sekretarstvo (800 €) in 175 € za doplačilo stroškov letalske karte turškega sodnika (iz deleža SO). V prihodnje se bo IO za vsakega dezigniranega sodnika posebej dogovorila o višini potnih stroškov.
4. DELEGACIJE VRHOVNIH SODNIKOV ZA ZIMSKO SEZONO 2015/2016: IO je pripravil delegacije vrhovnih sodnikov za zimsko sezono, ki jih Anja Regent, kot TRK, potrdi.
5. KATEGORIZACIJA SODNIKOV: V prihodnje bo kategorizacija glavnih in vrhovnih sodnikov narejena enkrat letno, zato bodo med aktivnimi sodniki navedeni le tisti, ki so plačali članarino za prihodnje leto, ostali bodo tisto leto zavedeni kot neaktivni sodniki.
6. NAČIN PLAČILA PO 1.1.2016: Zaradi uvajanja novosti pri plačevanju z gotovino od novega leta naprej, se je potrebno dogovoriti s TZS o načinu plačevanja sodnikov!
7. DC V KRANJU: V času DC v Kranju, 30.10.-1.11.2015, za linijske sodnike ni bilo poskrbljeno za prenočišča (za tiste, ki so ob prijavi navedli, da ga potrebujejo). V prihodnje želimo, da se zagotovi prenočišče za vse sodnike, ki niso iz kraja dogodka ali bližje okolice, ali pa se jim izplača kilometrina.
8. Anja Vreg se je na IO obrnila s prošnjo, da prijavi sodnika, ki je na njen prijazen mail, da se piknika ne bo mogla udeležiti, odgovoril arogantno. IO se je odločil, da bo podal prijavo.

Sestanek zaključen ob 21:15.

V Ljubljani, 29.11.2015